[bookmark: _GoBack]V E N D I M
Nr. 499, datë 21.9.2000

PËR DISA NDRYSHIME NË VENDIMIN NR.382, DATË 20.5.1996, TË KËSHILLIT TË MINISTRAVE, “PËR ZBATIMIN E LIGJIT NR.8097, DATË 21.3.1996, PËR PENSIONET SHTETËRORE SUPLEMENTARE TË PERSONAVE, QË KRYEJNË FUNKSIONE KUSHTETUESE DHE TË PUNONJËSVE TË SHTETIT”

Në mbështetje të nenit 100 të Kushtetutës dhe të nenit 29, të ligjit nr.8097, datë 21.3.1996, “Për pensionet shtetërore suplementare të personave, që kryejnë funksione kushtetuese dhe të punonjësve të shtetit”, me propozimin e zëvendëskryeministrit dhe ministër i Punës dhe Çështjeve Sociale, Këshilli i Ministrave

V E N D O S I:

1. Në vendimin nr.382, datë 20.5.1996, të Këshillit të Ministrave, lista e përcaktuar në pikat I dhe III ndryshohet dhe bëhet sipas listës, që i bashkëlidhet këtij vendimi.
2. Funksionet kushtetuese dhe detyrat në administratën publike, që përfshihen për herë të parë në grupimet përkatëse, do të derdhin, sipas këtij vendimi, në fondin e sigurimit shtetëror suplementar, kontributin e sigurimit shtetëror suplementar në përqindjet e caktuara në ligj, prej datës së emërtimit të tyre në detyrë e në vazhdim.
3. Të gjitha institucionet, që përfshihen në skemën e sigurimit suplementar, sipas ligjit nr.8097, datë 21.3.1996, “Për pensionet shtetërore suplementare të personave, që kryejnë funksione kushtetuese dhe të punonjësve të shtetit”, duhet t’i përmbahen emërtimeve të përcaktuara në listën, që i bashkëlidhet listëpagesës që dorëzojnë pranë organeve të sigurimeve shoqërore.
4. Për çdo ndryshim të emërtimeve ose krijimit të emërtimeve të reja nga lista e miratuar, subjektet e interesuara duhet t’i paraqesin ndryshimet e tyre pranë Këshillit të Ministrave për miratim, në rast të kundërt organet e sigurimeve shoqërore nuk do të marrin parasysh kontributet e derdhura për emërtimet jashtë listës.
5. Në vendimin nr.382, datë 20.5.1996, të Këshillit të Ministrave, “Për zbatimin e ligjit nr.8097, datë 21.3.1996, “Për pensionet shtetërore suplementare të personave, që kryejnë funksione kushtetuese dhe të punonjësve të shtetit”, pika II/2 e vendimit të ndryshohet si vijon:
“Departamenti i Administratës Publike, pranë Këshillit të Ministrave, përcakton pagën referuese të vendit të punës, kur në çastin e lindjes të së drejtës përfitime shtetërore suplementare nuk përmendet funksioni apo detyra që ka patur personi, pra nuk ka pagë të miratuar.”.
Ky vendim hyn në fuqi pas botimit në Fletoren Zyrtare.

KRYEMINISTRI
Ilir Meta


LISTA PËR FUNKSIONET DHE DETYRAT TË CILAT MERREN PËR BAZË PËR PËRFITIME SIPAS LIGJIT NR.8500, DATË 10.06.1999 PËR DISA NDRYSHIME NË LIGJIN NR.8097, DATË 21.03.1996, “PËR PENSIONET SHTETËRORE SUPLEMENTARE TË PERSONAVE QË KRYEJNË FUNKSIONE KUSHTETUESE DHE TË PUNONJËSVE TË SHTETIT”

Për grupin e parë germa “a”, pika 8, e nenit 1, të këtij ligji:
· President i Republikës së Shqipërisë
· Kryetari i Kuvendit;
· Kryeministër;
· Zëvendëskryeministër;
· Anëtarët e Këshillit të Ministrave;
· Zëvendëskryetari i Kryesisë së Kuvendit;
· Kryetari i Gjykatës Kushtetuese;

Personat e barazuar me anëtarët e Këshillit të Ministrave janë:
· Kryetari i Komitetit të Shkencës dhe Teknologjisë;
· Kryetari i Gjykatës së Lartë;
· Kryetari i Komitetit të Ish-të Përndjekurve Politikë;
· Prokuror i Përgjithshëm;
· Kryetari i Kontrollit të Lartë të Shtetit;
· Kryetari i Shërbimit Informativ Shtetëror;
· Kryetar i Komitetit Kombëtar të R.T.V.

Për grupin e parë germa “b”, e pikës 8, të nenit 1, të këtij ligji:
· Deputetët e Kuvendit;
· Anëtarët e Gjykatës Kushtetuese;
· Anëtarët e Gjykatës së Lartë;
· Anëtarët e Komisionit Qendror të Zgjedhjeve;
· Avokati i Popullit

Për grupin e dytë germa “a”, e pikës 9, të nenit 1, të këtij ligji:
· Sekretarët e Shtetit;
· Zëvendësministrat;
· Zëvendësprokurorët e Përgjithshëm;

dhe personat e tjerë të barazuar me ta si më poshtë:
· Sekretar i Përgjithshëm i Kuvendit;
· Sekretari i Përgjithshëm i Këshillit të Ministrave;
· Sekretari i Përgjithshëm i Presidencës;
· Komisioner në Avokatin e Popullit;
· Zëvendëskryetar i Komitetit Kombëtar të R.T.V.;
· Kryetari i Akademisë së Shkencave;
· Kryetar i Komitetit të Zhvillimit dhe Turizmit;
· Kryetari i Komitetit Kombëtar të Energjisë;
· Sekretari i Përgjithshëm i Kontrollit të Lartë të Shtetit;
· Drejtori i Përgjithshën i R.T.V.-së;
· Drejtori i A.T.Sh-së;
· Zëvendëskryetar i Komitetit të Shkencës dhe Teknologjisë;
· Drejtor i Departamentit pranë Kryeministrisë;
· Këshilltar i Kryeministrit;
· Shef i Kabinetit të Kryeministrit;
· Zëdhënësi i Kryeministrit;
· Zëvendëskryetari i Kontrollit të Lartë të Shtetit;
· Zëvendëskryetari i Shërbimit Informativ Shtetëror;
· Kryetari i Komisionit Shtetëror të Kthimit të Pronave;
· Drejtori i Përgjithshëm i Institutit të Sigurimeve Shoqërore;
· Drejtori i Përgjithshëm i Rezervave Shtetërore;
· Drejtori i Agjencisë Kombëtare të Privatizimit;
· Drejtori i Agjencisë së Prokurimit Publik;
· Drejtori i Drejtorisë Qendrore të Shërbimit Qeveritar;
· Drejtori i Institutit të Sigurimit të Kujdesit Shëndetësor;
· Drejtor i Përgjithshëm i Drejtorisë së Tatimeve;
· Këshilltar i Krytarit të Kuvendit;
· Zëdhënës i Kuvendit;
· Shef i Kabinetit të Kuvendit;
· Drejtor i Përgjithshëm i Doganave;
· Drejtor i Përgjithshëm i Policisë Financiare;
· Drejtor i Përgjithshëm i Policisë Tatimore;
· Guvernatori i Bankës së Shqipërisë;
· Drejtor i Përgjithshëm i Bankës së Kursimit;
· Drejtor i Përgjithshëm i Bankës Kombëtare Tregtare;
· Drejtor i Përgjithshëm i Bankës Tregtare Agrare;
· Kancelar i Gjykatës së Lartë;
· Prokuror i Gjykatës së Lartë;
· Kryetar i Gjykatës së Apelit Civil;
· Shef i Kabinetit të Presidentit;
· Këshilltar i Presidentit;
· Zëdhënës i Presidentit;
· Prefekti;
· Kryetari i këshillit të rrethit;
· Kryetari i këshillit të qarkut;
· Kryetari i Bashkisë;
· Sekretar i Përgjithshëm i Gjykatës Kushtetuese;
· Ndihmës i Kryeministrit;
· Kryetar i Komitetit Shtetëror për Kontrollin e Figurave të Zyrtarëve;
· Kryekoordinator në Departamentin e Koordinimit në Këshillin e Ministrave;
· Kryetari i Grupit Mbikqyrjes të Shoqërive Huamarrëse;
· Ndihmës i Zv/Kryeministrit;
· Sekretar i Përgjithshëm në Prefekturë;
· Sekretar i Përgjithshëm në Këshillat e Rretheve;
· Sekretar i Përgjithshëm në Këshillin e Qarkut;
· Sekretar i Përgjithshëm në Bashki;
· Drejtor i Përgjithshëm i Institutit të Integrimit të Përndjekurve Politikë;
· Inspektor i Përgjithshëm i SHIK-ut;
· Sekretar i Përgjithshëm në Ministri.

Për grupin e dytë germa “b” e pikës 9 të nenit I të këtij ligji:
· Zëvendëskryetari i Akademisë së Shkencave;
· Zëvendëskryetar i Komitetit të Zhvillimit të Turizmit;
· Sekretar Shkencor në Akademinë e Shkencave;
· President i Komitetit Olimpik Shqiptar;
· Zëvendëskryetar i Komitetit Kombëtar të Energjisë;
· Kryetar i Agjensisë së Ristrukturimit të Ndërmarrjeve;
· Kryetar i Agjensisë së Ristrukturimit të Ndërmarrjeve Bujqësore;
· Këshilltar i Zëvendëskryeministrit;
· Shef i protokollit dhe ceremonisë në Presidencë;
· Shef i zyrës së pritjes së popullit në Presidencë;
· Kryeinspektor në Kontrollin e Lartë të Shtetit;
· Drejtor i Përgjithshëm në Ministri;
· Zëvendësdrejtor i Përgjithshëm në R.T.V;
· Drejtor i Radios së Jashtme;
· Drejtor i Radios së Brendshme;
· Drejtor i Televizionit;
· Drejtor i Përgjithshëm i Arkivave të Shtetit;
· Kryetar i Qendrës për Nxitjen e Investimeve të Huaja;
· Kryetar i Komitetit për Mbrojtjen e Mjedisit;
· Drejtor i Drejtorisë së Përgjithshme të Rrugëve; 
· Drejtor i Përgjithshëm i Institutit të Statistikës;
· Kryetar i Komitetit Shqiptar të Birësimeve;
· Zëvendëskryetar i Komisionit Shtetëror të Kthimit të Pronave;
· Drejtor i Përgjithshëm i Njësisë së Implementimit të Projektit Mobil;
· Shef i Shërbimit të Inspektoriatit të Përgjithshëm Financiar në Ministrinë e Financave;
· Drejtor në Drejtorinë e Përgjithshëm të Aviacionit Civil;
· Zëvendësdrejtorët e Përgjithshëm të Ministrive dhe Institucioneve Qendrore;
· Zëvendësdrejtor i Përgjithshëm i Institutit të Sigurimeve;
· Zëvëndësdrejtor i Përgjithshëm i Institutit të Sigurimeve Shoqërore;
· Drejtor i Ligjshmërisë në Gjykatën e Kasacionit;
· Drejtor i Përgjithshëm i ish-të Përndjekurve Politikë;
· Drejtor i Drejtorisë Kombëtare të Meteorologjisë dhe Kalibrimit;
· Drejtor i Drejtorisë së Standartizimit dhe Cilësisë;
· Drejtor i Kodifikimit në Ministrinë e Drejtësisë;
· Drejtor i Inspektimit në Ministrinë e Drejtësisë;
· Zëvendësdrejtor i Përgjithshëm i Institutit të Sigurimit të Kujdesit Shëndetësor;
· Përgjegjës i Sektorit në Presidencë;
· Sekretar i Presidentit;
· Kryetar i Komisionit Shtetëror trepalësh për dhënien e Statusit të Ish-të Përndjekurve Politikë;
· Kryekëshilltar në Kuvend;
· Këshilltar Komisioni në Kuvend;
· Zëvendësdrejtor i A.T.Sh-së;
· Zëvendësdrejtor i Përgjithshëm i Institutit të Statistikës;
· Zëvendëskryetar i Qendrës Shqiptare të Nxitjes së Investimeve të Huaja;
· Zëvendëskryetar i Agjensisë së Ristrukturimit të Ndërmarrjeve;
· Zëvendësdrejtor i Agjensisë Kombtëare të Privatizimit;
· Zëvendësdrejtor i Agjensisë së Prokurimit Publik;
· Zëvendësdrejtor i Drejtorisë së Përgjithshme të Arkivave;
· Zëvendëspresident i Komitetit Olimpik;
· Këshilltar në Ministri dhe Institucione Qendrore;
· Drejtor Drejtorie (për probleme të veçanta) në Këshillin e Ministrave, Presidencë dhe Kuvend;
· Sekretar i Komitetit Olimpik Shqiptar;
· President i Këshillit Kombëtar të Urdhërit të Mjekut;
· Zëdhënës i Gjykatës së lartë;
· Shef Kabineti në Ministri dhe Institucione Qendore;
· Drejtor i Përgjithshëm i Administratës së Përgjithshme të Ndihmës dhe Çështjeve Sociale;
· Drejtor i Përgjithshëm i Shërbimit Kombëtar të Punësimit;
· Drejtor i Përgjithshëm i Inspektoriatit të Punës;
· Koordinator në Këshillin e Ministrave;
· Drejtor i Përgjithshëm i Pyjeve dhe Kullotave;
· Kryeinspektor i Inspektoriatit Shtetëror të Kontrollit të Naftës, Gazit dhe Nënprodukteve të tij;
· Drejtor Drejtorie (Prokuror) në Prokurorinë e Përgjithshme;
· Prokuror, Hetues, Oficer i Policisë Gjyqësore në Prokurorinë e Përgjithshme;
· Prokuror në prokurorinë e Apelit Civil dhe Ushtarak në Tiranë;
· Zëvendësprokuror në Prokurorinë e Rrethit;
· Gjyqtar në Gjykatën e Apelit Civil dhe Ushtarak në Tiranë;
· Kryetar në Gjykatat e rretheve;
· Kryetar i Gjykatës së Apelit në rrethe;
· Prokuror rrethi;
· Zëvendësprokuror Rrethi;
· Zëvendëskryetar në Gjykatat e Rretheve;
· Zëvendëskryetar i Gjykatës së Apelit në Rrethe;
· Inspektor i Kontroll-Bashkërendimit në Departamentin e Kontrollit të Brendshëm Administrativ në Këshillin e Ministrave;

Për grupin e dytë germa “c” e pikës 9 të nenit 1, të këtij ligji:
· Drejtor Drejtorie në Presidencë, Kuvend, Këshill të Ministrave, Ministri, Institucione Qendrore dhe Kontrollin e Lartë të Shtetit;
· Zëvendësdrejtor në Këshill të Ministrave, Ministri, Institucione Qendrore dhe Kontrollin e Lartë të Shtetit;
· Ambasador i Republikës së Shqipërisë;
· Ministër Fuqiplotë në Ambasadë;
· Shef sektori në Këshill të Ministrave, Ministri, Institucione Qendrore dhe Kontrollin e Lartë të Shtetit;
· Konsull në Konsullatat e Republikës së Shqipërisë;
· Kryetar dege në Ministri, Institucione Qendrore dhe Kontrollin e Lartë të Shtetit;
· Ministër Këshilltar në Ambasadë;
· Këshilltar në Ambasadë;
· Sekretar i Parë në Ambasadë;
· Sekretar i Dytë në Ambasadë;
· Sekretar i Tretë në Ambasadë.

Për grupin e dytë germa “d” e nenit 9 të këtij ligji:
· Specialist në Presidencë, Kuvend, Këshill të Ministrave, Ministri, Institucione Qendrore dhe Kontrollin e Lartë të Shtetit;
· Gjyqtarë në Gjykatatat e Rretheve;
· Prokurorë;
· Hetues, oficer i Policisë gjyqësore;
· Gjyqtarë në Gjykatet e Apelit;
· Prokuror në Prokurorinë e Apelit;
· Sekretar i Kryetarit të Kuvendit;
· Sekretar i Kryeministrit;
· Atashe në Ambasadë;
· Asistent i Inspektorit të Kontroll - Bashkërendimit në Departamentin e Kontrollit të Brendshëm Administrativ në Këshillin e Ministrave.

Shënim:
1. Periudha që punonjësit ushtarakë përfitojnë nga ligji nr.8087, datë 13.3.1996 “Për sigurimin shoqëror suplementar të ushtarakëve të forcave të Armatosura të Republikës së Shqipërisë“ përjashtohet.
